ନୂଆଦିଲ୍ଲୀଃ ଆସନ୍ତା ଆର୍ଥିକ ବର୍ଷରେ କେନ୍ଦ୍ର ସରକାର ଇନ୍ଧନ ସବସିଡି ଶେଷ କରିପାରନ୍ତି। କଂଗ୍ରେସ ନେତୃତ୍ୱାଧୀନ ୟୁପିଏ ସରକାର ସମୟରେ ଇନ୍ଧନ ସବସିଡି ପାଇଁ ୧.୬୪ ଲକ୍ଷ କୋଟି ଟଙ୍କା ଖର୍ଚ୍ଚ ହୋଇଥିଲା। ୨୦୨୦-୨୧ ଆର୍ଥିକ ବର୍ଷରେ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଏନଡିଏ ସରକାର ସମୟରେ ଏହି ଖର୍ଚ୍ଚ ୧୨,୨୩୧ କୋଟି ଟଙ୍କାକୁ ଖସି ଆସିଛି।
୨୦୧୨-୧୩ ମଧ୍ୟରେ ତୈଳ କମ୍ପାନୀଗୁଡିକ ସର୍ବାଧିକ ଅଣ୍ଡର-ରିକୋଭରୀ (ପେଟ୍ରୋଲିୟମ ଦ୍ରବ୍ୟ ବିକ୍ରିରେ କ୍ଷତି) ୧.୬୪ ଲକ୍ଷ କୋଟି ଟଙ୍କା ରିପୋର୍ଟ କରିଛନ୍ତି। ଏହା ପରେ ୟୁପିଏ ସରକାରଙ୍କୁ ୧.୦୩ ଲକ୍ଷ କୋଟି ଟଙ୍କା ଦେବାକୁ ପଡୁଥିବାବେଳେ ଅଶୋଧିତ ତୈଳ କମ୍ପାନୀଗୁଡ଼ିକୁ ୬୦ ହଜାର କୋଟି ଟଙ୍କା ଏବଂ ବାକି ୧୦୨୯ କୋଟି ଟଙ୍କା ଓଏମସି ଦ୍ବାରା ବହନ କରିବାକୁ ପଡିଥିଲା।
୨୦୧୩-୧୪ ଆର୍ଥିକ ବର୍ଷରେ ନରେନ୍ଦ୍ର ମୋଦୀଙ୍କ ନେତୃତ୍ୱାଧୀନ ଏନଡିଏ ସରକାର କ୍ଷମତାକୁ ଆସିବା ପରେ ଇନ୍ଧନ ସବସିଡି ବିଲ୍ ୧.୪୭ ଲକ୍ଷ କୋଟିରେ ପହଞ୍ଚିଥିଲା। ମୋଦୀ ସରକାର କରିଥିବା ପ୍ରଥମ କାର୍ଯ୍ୟ ମଧ୍ୟରୁ ଗୋଟିଏ ହେଲା ଅକ୍ଟୋବର ୧୯ ତାରିଖ ୨୦୧୪ ରୁ ଡିଜେଲର ମୂଲ୍ୟ ହ୍ରାସ କରିବା। ୨୦୧୪-୧୫ ରେ, ଗୋଟିଏ ଷ୍ଟ୍ରୋକରେ ଇନ୍ଧନ ସବସିଡି ପ୍ରାୟ ଅଧା ହ୍ରାସ ପାଇ ୭୭ ହଜାର ୭୩ କୋଟି ଟଙ୍କା ହୋଇଛି। ୭୭ ହଜାର ୭୩ କୋଟି ଟଙ୍କା ମଧ୍ୟରୁ ସରକାରକୁ ୩୨ ହଜାର ୬୭ କୋଟି ଟଙ୍କା ଦେବାକୁ ପଡୁଥିବା ବେଳେ ବାକି ଅଶୋଧିତ ତୈଳ କମ୍ପାନୀ ଏବଂ ଓଏମସି ବହନ କରିଥିଲେ।
ମନମୋହନ ସିଂ ସରକାର ୨୦୧୦ ପୂର୍ବରୁ ପେଟ୍ରୋଲର ମୂଲ୍ୟକୁ ନିୟନ୍ତ୍ରଣ ମୁକ୍ତ କରିଥିଲା, ତେଣୁ ପରବର୍ତ୍ତୀ ବର୍ଷରେ ଘରୋଇ ରନ୍ଧନ ଗ୍ୟାସ ଏବଂ କିରୋସିନ ପାଇଁ ନରେନ୍ଦ୍ର ମୋଦୀ ସରକାରଙ୍କୁ ସବସିଡି ବହନ କରିବାକୁ ପଡିଥିଲା।
ଡିଜେଲ ମୂଲ୍ୟ ହ୍ରାସ ପରେ, ୨୦୧୫-୧୬ ଆର୍ଥିକ ବର୍ଷ ପାଇଁ ଅଣ-ପୁନରୁଦ୍ଧାର ଅଧାରୁ ଅଧିକ ହ୍ରାସ ପାଇ ୩୪ ହଜାର ୩୦୭ କୋଟିରେ ପହଞ୍ଚିଥିଲା। ୨୦୧୬-୧୭ ପାଇଁ ପୁନରୁଦ୍ଧାର ଅଧୀନରେ ୨୭ ହଜାର ୩୦୦ କୋଟି, ୨୦୧୭-୧୮ ପାଇଁ ୨୮ ହଜାର ୮୬୪ କୋଟି, ୨୦୧୮-୧୯ ପାଇଁ ୪୩ ହଜାର ୮୧୪ କୋଟି, ୨୦୧୯-୨୦ ପାଇଁ ୨୬ ହଜାର ୬୨୧ କୋଟି ଟଙ୍କା ଥିଲା।
ଏଲପିଜି ଉପରେ ସବସିଡିର ସ୍ଥିତିଃ
ସରକାରଙ୍କ ଅନୁଯାୟୀ, ମେ ୨୦୨୦ ରୁ ଦିଲ୍ଲୀ ଭଳି କେତେକ ବଜାରରେ ଏଲପିଜି ଗ୍ରାହକଙ୍କ ପାଇଁ ସବସିଡି ଶୂନ ରହିଛି। ଜୁନ୍ ଶେଷ ହୋଇଥିବା ପ୍ରଥମ ତ୍ରୟ ମାସିକରେ ସରକାର ଗ୍ରାହକଙ୍କ ବ୍ୟାଙ୍କ ଆକାଉଣ୍ଟକୁ ମାତ୍ର ୩୩ କୋଟି ଟଙ୍କା ଏଲପିଜି ସବସିଡି ପଠାଇଛନ୍ତି। ଏହା ସୂଚିତ କରେ ଯେ, ଇନ୍ଧନ ସବସିଡି ବ୍ୟବସ୍ଥା ଶୀଘ୍ର ଶେଷ ହୋଇପାରେ। ସେହିଭଳି, ୨୦୧୯-୨୦ ରେ ପିଡିଏସ କିରୋସିନ ସବସିଡି ପରିମାଣ ୧୮୮୩ କୋଟି ଟଙ୍କା ଥିଲା, ଯାହା ୨୦୨୦-୨୧ ରେ ଶୂନ ହୋଇଗଲା।
ଏହା କୁହାଯାଇପାରେ ଯେ, ସରକାର ଇନ୍ଧନ ସବସିଡି ବ୍ୟବସ୍ଥା ହଟାଇବାକୁ ସକ୍ଷମ ଅଟନ୍ତି। ପେଟ୍ରୋଲ, ଡିଜେଲ, ରନ୍ଧନ ଗ୍ୟାସ ଏବଂ କିରୋସିନ ପାଇଁ ଗ୍ରାହକ ସର୍ବାଧିକ ମୂଲ୍ୟ ଦିଅନ୍ତି। ତେବେ ୟୁପିଏ ସରକାର ତୁଳନାରେ ଏନଡିଏ ଶାସନ ଅଧୀନରେ ଅଶୋଧିତ ତୈଳର ମୂଲ୍ୟ କମ୍ ରହିଥିଲା।
ୟୁପିଏ ଶାସନ କାଳରେ, ୨୦୧୧-୧୨ ରେ ଅଶୋଧିତ ତୈଳ ମୂଲ୍ୟ ବ୍ୟାରେଲ ପିଛା ୧୧୧ ଡଲାରରେ ଥିଲା। ୨୦୧୨-୧୩ ଏବଂ ୨୦୧୩-୧୪ ମଧ୍ୟରେ ମଧ୍ୟ ମୂଲ୍ୟ ୧୦୦ ଡଲାର ରୁ ଅଧିକ ରହିଲା। ୨୦୧୪-୧୫ ରେ ଏନଡିଏ ଶାସନ ସମୟରେ ଅଶୋଧିତ ତୈଳ ବ୍ୟାରେଲ ପିଛା ପ୍ରାୟ ୮୪ ଡଲାରକୁ ବୃଦ୍ଧି ପାଇଲା। ଏହା ପରେ ୨୦୧୫-୧୬ ରେ ବ୍ୟାରେଲ ୪୬ ଡଲାର, ୨୦୧୬-୧୭ ରେ ବ୍ୟାରେଲ ୪୭.୫ ଡଲାର, ୨୧୦୭-୧୮ ରେ ବ୍ୟାରେଲ ୫୬ ଡଲାର, ୨୦୧୮-୧୯ ରେ ବ୍ୟାରେଲ ୭୦ ଡଲାର, ୨୦୧୯-୨୦ ରେ ବ୍ୟାରେଲ ୬୦ ଡଲାର ଏବଂ ୨୦୧୬ ରେ ପ୍ରତି ବ୍ୟାରେଲ୍ ପିଛା ୪୫ ଡଲାରରେ ପହଞ୍ଚିଥିଲା।
ମୁମ୍ବାଇଃ ରିଲାଏନ୍ସ ଇଣ୍ଡଷ୍ଟ୍ରିଜ୍ ଲିମିଟେଡ୍ (ଆର୍ଆଇଏଲ୍)ର ଟେଲିକମ୍ ଓ ଡିଜିଟାଲ୍ ସେବା ପ୍ରଦାନକାରୀ କମ୍ପାନୀ ଜିଓ ପ୍ଲାଟଫର୍ମସ୍ ଲିମିଟେଡ୍ ଚଳିତ ଆର୍ଥିକ ବର୍ଷର ୨୦୨୧ ଏପ୍ରିଲ୍ରୁ ଜୁନ୍ ପର୍ଯ୍ୟନ୍ତର ପ୍ରଥମ ତ୍ରୟମାସରେ ନିଟ୍ ଲାଭରେ ୪୪.୯% ବୃଦ୍ଧି ସହ ୩୬୫୧ କୋଟି ଟଙ୍କା ନିଟ୍ ଲାଭ ହାସଲ କରିଥିବା କଂପାନି ପକ୍ଷରୁ ଆଜି ଘୋଷଣା କରାଯାଇଥିବା ତ୍ରୟମାସିକ ଆର୍ଥିକ ଫଳାଫଳରୁ ଜଣାପଡ଼ିଛି। ଗତବର୍ଷର ପ୍ରଥମ ତ୍ରୟମାସରେ କଂପାନି ୨୫୧୯ କୋଟି ଟଙ୍କାର ନିଟ୍ ଲାଭ ହାସଲ କରିଥିଲା।
ଯୋଗାଯୋଗ (କନେକ୍ଟିଭିଟି) ବ୍ୟବସାୟରେ ଗ୍ରାହକ ଯୋଡ଼ି ହେବା ଜାରି ରହିଥିବାରୁ ଆଇୟୁସି ସମାୟୋଜିତ ୧୯% ଅଭିବୃଦ୍ଧି ସହ ତ୍ରୟମାସିକ ରାଜସ୍ୱ ୧୮,୯୫୨ କୋଟି ଟଙ୍କା (୨.୫ ବିଲିଅନ୍ ଡଲାର) ହୋଇଛି। ୨୦୨୧ ଜୁନ୍ ୩୦ ସୁଦ୍ଧା ଦେଶରେ ଜିଓର ମୋଟ ଗ୍ରାହକ ସଂଖ୍ୟା ୪୪ କୋଟିକୁ ବୃଦ୍ଧି ପାଇଛି। ଏହି ତ୍ରୟମାସରେ ଇବିଆଇଟିଡିଏ ୮୮୯୨ କୋଟି ଟଙ୍କା (୧.୨ ବିଲିଅନ ଡଲାର) ରହିଛି ଯାହା ଗତବର୍ଷର ପ୍ରଥମ ତ୍ରୟମାସ ଇବିଆଇଟିଡିଏ ତୁଳନାରେ ୨୧.୩% ଅଧିକ। ଏହି ତ୍ରୟମାସରେ ଗ୍ରାହକ ପିଛା ହାରାହାରି ରାଜସ୍ୱ ପ୍ରତି ମାସରେ ପ୍ରତି ଗ୍ରାହକ ପିଛା ୧୩୮.୪ ଟଙ୍କା ରହିଛି।
ଜିଓ ନେଟ୍ୱର୍କରେ ମୋଟ ଡାଟା ଟ୍ରାଫିକ୍ ୩୮.୫% ବୃଦ୍ଧି ପାଇଛି ଏବଂ ଏହି ତ୍ରୟମାସରେ ତାହା ୨୦.୩ ବିଲିଅନ ଜିବି ରହିଛି। ୨୦୨୧-୨୨ ଆର୍ଥିକ ବର୍ଷରେ ପ୍ରତି ମାସରେ ପ୍ରତି ଗ୍ରାହକ ପିଛା ହାରାହାରି ଡାଟା ବ୍ୟବହାର ୧୫.୬ ଜିବିକୁ ବୃଦ୍ଧି ପାଇଥିବା ବେଳେ ପ୍ରତି ମାସରେ ପ୍ରତି ଗ୍ରାହକ ପିଛା ହାରାହାରି ଭଏସ୍ ଉପଯୋଗିତା ୮୧୮ ମିନିଟ୍ ରହିଛି। ଏହି ତ୍ରୟମାସରେ କୋଭିଡ୍ ଯୋଗୁଁ ସୃଷ୍ଟି ହୋଇଥିବା ପ୍ରଭାବକୁ ହ୍ରାସ କରିବା ଲାଗି ଜିଓ ତରଫରୁ ଅନେକ ଗ୍ରାହକ କୈନ୍ଦ୍ରୀକ ସେବା ଶୁଭାରମ୍ଭ କରାଯାଇଥିଲା ଯେଉଁଥିରେ ସାମିଲ ରହିଛି ଜିଓଫୋନ୍ ବ୍ୟବହାରକାରୀମାନଙ୍କ ଲାଗି ମାଗଣା ଅଫର, ଜରୁରୀକାଳୀନ ଡାଟା ଲୋନ, ହ୍ୱାଟସ୍ଆପ୍ ରିଚାର୍ଜ ସୁବିଧା ଏବଂ କୌଣସି ଦୈନିକ ସୀମା ନଥିବା ଫ୍ରିଡମ୍ ପ୍ଲାନ୍। କ୍ଷେତ୍ର ଭିତିରେ କାର୍ଯ୍ୟ କରିବାର ଆହ୍ୱାନ ରହିଥିବା ସତ୍ତ୍ୱେ ନିକଟ ମାସଗୁଡ଼ିକରେ ଗ୍ରାହକ ଯୋଡ଼ିବାରେ ଉନ୍ନତ ଧାରା ଜାରି ରହିଥିବାରୁ ଜିଓଫାଇବର୍ର ଏବେ ୩ ନିୟୁତରୁ ଅଧିକ ଘରକୁ ସଂଯୋଗ କରିପାରିଛି।
ଏହି ତ୍ରୟମାସିକ ଫଳାଫଳ ସମ୍ପର୍କରେ ମୁକେଶ ଧିରୁଭାଇି ଅମ୍ବାନି, ଅଧ୍ୟକ୍ଷ ଓ ପରିଚାଳନା ନିର୍ଦେଶକ, ରିଲାଏନ୍ସ ଇଣ୍ଡଷ୍ଟ୍ରିଜ୍ ଲିମିଟେଡ୍ କହିଛନ୍ତି ଯେ, "କରୋନା ମହାମାରୀ ଦ୍ୱିତୀୟ ଲହର ଯୋଗୁଁ ପରିଚାଳନା ପରିବେଶରେ ଅତ୍ୟଧିକ ଆହ୍ୱାନକୁ ସାମ୍ନା କରିବା ସତ୍ୱେ କଂପାନି ଦୃଢ଼ ଅଭିବୃଦ୍ଧି ପ୍ରଦାନ କରିଥିବାରୁ ମୁଁ ଆନନ୍ଦିତ। ୨୦୨୧-୨୨ ଆର୍ଥିକ ବର୍ଷର ପ୍ରଥମ ତ୍ରୟମାସର ଫଳାଫଳ ରିଲାଏନ୍ସର ବିବିଧ ବ୍ୟବସାୟ ପୋର୍ଟଫୋଲିଓର ସବୁ ସମୟରେ ସହନଶୀଳତାକୁ ପ୍ରତିଫଳିତ କରୁଛି।
ଜିଓ ଟେଲିକମ୍ ଓ ଡିଜିଟାଲ୍ ଶିଳ୍ପର ଅଗ୍ରଣୀ ପରିଚାଳନା ସୂଚୀ ସହ ଆଉ ଏକ ରେକର୍ଡ ତ୍ରୟମାସ ପ୍ରଦର୍ଶନ କରିଛି। ମୁଁ ଜିଓ ପରିବାରର ବିଶ୍ୱସ୍ତ ଗ୍ରାହକମାନଙ୍କ ପ୍ରତି କୃତଜ୍ଞ ଯେଉଁମାନଙ୍କ ସଂଖ୍ୟା ଏହି ତ୍ରୟମାସରେ ଆହୁରି ବୃଦ୍ଧି ପାଇଛି, ଏବଂ ଯାହା ଭାରତର ଏକ ନମ୍ବର ଡିଜିଟାଲ୍ ସଂଯୋଗ ଓ ସେବା ପ୍ରଦାନକାରୀ ଭାବେ ଏହାର ସ୍ଥିତିକୁ ସୁଦୃଢ଼ କରିଛି। ଉତ୍କୃଷ୍ଟ ସେବା ମାନର ସ୍ତରରେ ଉନ୍ନତି ଆଣିବା ଉପରେ ଆମର ନିରନ୍ତର ଗୁରୁତ୍ୱକୁ ସେମାନେ ପସନ୍ଦ କରୁଛନ୍ତି।
